DA Den Europæiske Unions Tidende L 170/94

DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2017/1176

af 26. juni 2017

om udnævnelse af den øverstbefalende for EU-missionen for Den Europæiske Unions militærmission for at bidrage til uddannelsen af Malis væbnede styrker (EUTM Mali) (EUTM Mali/1/2017)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet i overensstemmelse med artikel 38 i traktaten om Den Europæiske Union Den Udenrigs- og Sikkerhedspolitiske Komité (PSC) til at træffe relevante afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EU-missionen.

(2) Den 7. december 2016 vedtog PSC afgørelse (FUSP) 2016/2352 (2) om udnævnelse af brigadegeneral Peter DEVOGELAERE til øverstbefalende for EU-missionen EUTM Mali.

(3) Rådets afgørelse (EU) 2017/971 (3) ændrede kommandovejen for EUTM Mali. Afgørelse (FUSP) 2016/2352 blev følgelig ophævet, og brigadegeneral Peter DEVOGELAERE blev udnævnt til øverstbefalende for EU-missionen EUTM Mali.

(4) Den 10. april 2017 foreslog Belgien udnævnelsen af brigadegeneral Bart LAURENT til øverstbefalende for EU-missionen EUTM Mali som efterfølger for brigadegeneral Peter DEVOGELAERE.

(5) Den 29. maj 2017 henstillede EU's Militærkomité til PSC at udnævne brigadegeneral Bart LAURENT til øverstbefalende for EU-missionen EUTM Mali som efterfølger for brigadegeneral Peter DEVOGELAERE fra den 12. juli 2017.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1

Brigadegeneral Bart LAURENT udnævnes herved til øverstbefalende for EU-missionen for Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 12. juli 2017.

Artikel 2

Denne afgørelse træder i kraft på dagen for vedtagelsen.

Udfærdiget i Bruxelles, 26. juni 2017. På Den Udenrigs- og Sikkerhedspolitiske Komités vegne W. STEVENS Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2016/2352 af 7. december 2016 om udnævnelse af den øverstbefalende for EU-missionen for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2016/939 (EUTM Mali/2/2016) (EUT L 348 af 21.12.2016, s. 25).

(3) Rådets afgørelse (EU) 2017/971 af 8. juni 2017 om fastlæggelse af ordningerne for planlægning og gennemførelse af EU's FSFP-militærmissioner uden udøvende beføjelser og om ændring af afgørelse 2010/96/FUSP om Den Europæiske Unions militærmission for at bidrage til uddannelsen af somaliske sikkerhedsstyrker, 2013/34/FUSP om Den Europæiske Unions militærmission for at bidrage til uddannelsen af Malis væbnede styrker (EUTM Mali) og (FUSP) 2016/610 om Den Europæiske Unions militære FSFP-uddannelsesmission i Den Centralafrikanske Republik (EUTM RCA) (EUT L 146 af 9.6.2017, s. 133).